[{"text_idx": "#000000", "text": "Os ydych yn ceisio meddwl sut gallwn eich helpu, gweler isod grynodeb hwylus."}, {"text_idx": "#000001", "text": "Rydym yn dysgu am gydgynhyrchu"}, {"text_idx": "#000002", "text": "Rydym yn gofalu am y Sylfaen Wybodaeth: sef cronfa o adnoddau, gwybodaeth, astudiaethau achos, ymchwil, recordiadau clywedol, pecynnau cymorth a mwy. Gallwn gynnig arwyddbyst ichi at amrediad eang o adnoddau, ac rydym hefyd yn cynnwys rhai o\u2019n hadnoddau ein hunain a ddatblygwyd trwy weithio gyda\u2019r gymuned ymarfer. Hwyrach y byddech yn hoffi cymryd cip ar y Catalog hwn o astudiaethau achos ym maes cydgynhyrchu o Gymru, y pecyn cymorth archwilio cydgynhyrchu, a\u2019r pecyn cymorth Mesur yr hyn sy\u2019n Bwysig.\nRydym yn cynnal sesiynau #dysgu ar-lein bob mis lle byddwn yn rhannu gwybodaeth gydag aelodau, a rhai sesiynau agored ar gyfer cynulleidfa ehangach. Gweler y Calendrar gyfer rhestr ohonynt, a byddwn hefyd yn danfon hysbysiadau am ddigwyddiadau agored yn y cylchlythyr misol. (Ar gyfer aelodau, rydym yn anfon ebost arbennig am ddigwyddiadau.)\nRydym wedi creu platform e-ddysgu sy\u2019n cynnwys ein cwrs blaenllaw sy\u2019n para am 4 wythnos 'Cyd-gynhyrchu a Chi\u2019 , ac rydym wrthi\u2019n datblygu\u2019n barhaus sesiynau briffio, hyfforddiant mewn sgiliau meddal a phecyn cymorth o ddulliau sy\u2019n hygyrch i bawb allu astudio ar gyflymder sy\u2019n addas iddyn nhw."}, {"text_idx": "#000003", "text": "Byddwn yn cysylltu ag ac yn rhannu gydag eraill"}, {"text_idx": "#000004", "text": "Yn o\u0302l ein haelodau, maent yn gwerthfawrogi\u2019r naws o gyfeillgarwch a chefnogaeth sy\u2019n deillio o fod yn rhan o\u2019r gymuned ymarfer. Mae\u2019n helpu gwybod nad ydych ar eich pen eich hun, a bod pobl eraill sy\u2019n rhannu eich gwerthoedd ac sy\u2019n credu hefyd mewn gwell ffordd o wneud pethau.\nDigwyddiadau thematig yw\u2019r #CoproMondays wythnosol ar gyfer aelodau, sy\u2019n ffocysu ar bwnc perthnasol ac sy\u2019n cynnig cyfle i rannu profiadau a myfyrio gyda\u2019n gilydd.\nMae\u2019r platfform cymunedol , gydag enw addas iawn Llwyth/Tribe yn gyfle i gysylltu ag aelodau eraill ledled Cymru ar-lein.\nYn 2022, rydym yn parhau i redeg digwyddiadau #coproweek Cymru ar-lein... ond y bwriad yw trefnu digwyddiadau wyneb yn wyneb eto pan fydd amgylchiadau\u2019n golygu y gallwn wneud hynny\u2019n ddiogel, ac yn enwedig ein cynhadledd flynyddol ar gydgynhyrchu yng Nghanolfan Catrin Finch ym Mhrifysgol Wrecsam Glyndw\u0302r."}, {"text_idx": "#000005", "text": "Rydym yn dylanwadu ar unigolion sy\u2019n gwneud penderfyniadau ac yn llunio polisi"}, {"text_idx": "#000006", "text": "Fel cymuned, rydym yn defnyddio ein llais cyfun i ddylanwadu ar newid ymhlith unigolion sy\u2019n gwneud penderfyniadau ac yn llunio polisi, ac yn cyfrannu at siapio gwasanaeth cyhoeddus ac amgylchedd polisi sy\u2019n galluogi yng Nghymru, er mwyn i bob un ohonom wneud mwy o gydgynhyrchu, a chyd-gynhyrchu\u2019n well.Mae gan ein rhwydwaith gysylltiadau gyda rhwydweithiau newid eraill, tebyg eu meddwl, megis \u2018Community Resourcefulness Partnership\u2019. Rydym yn ymateb i ymgynghoriadau, ac yn mynychu rhai o gyfarfodydd y Bartneriaeth Trydydd Sector dan ofal CGGC: mae ein ti\u0302m yn gallu parhau i adrodd ar yr arferion a\u2019r heriau diweddaraf ym maes cydgynhyrchu yng Nghymru , diolch i\u2019r hyn y mae ein haelodau yn ei rannu gyda ni. Trwy\u2019r prosiect 5 mlynedd, a gyllidir gan y Gronfa Loteri Genedlaethol, rydym yn gweithio gyda 3 chlwstwr o Fyrddau Gwasanaethau Cyhoeddus i droi eu gwaith ymgysylltu\u2019n ymgyfraniad arwyddocaol, i ymwreiddio ymddygiad cydgynhyrchiol, ac i drawsnewid diwylliant. Gellir darllen mwy am Brosiect Dewi fan hyn."}, {"text_idx": "#000007", "text": "\"Bob wythnos, rwyf yn defnyddio un o\u2019ch adnoddau, boed yn golygu dal fyny ar gyfres digwyddiadau Co-pro Mondays, defnyddio eich diffiniad i drafod cydgynhyrchu gydag eraill, neu wrth ystyried syniadau ar eich sylfaen wybodaeth. Diolch yn fawr i\u2019r ti\u0302m am wneud cydgynhyrchu mor hygyrch!\"- Alex Congreve, Cymorth i Fenywod, Caerdydd"}, {"text_idx": "#000010", "text": "Dros Gymru decach a mwy cynaliadwy lle mae gan bawb lais."}]